اکسفورډ پوهنتون

د اکسفورډ پوهنتون ( ) یو پوهنتون دی چي د انګلستان په اکسفورډ ښار کي موقعیت لري. یاد پوهنتون د انګلیسي ژبې ترټولو پخوانی پوهنتون ګڼل کیږي، او په انګلستان کي د اوو پخوانیو پوهنتونونو په توګه درجه بندي سوی دی. اکسفورډ د 2016 راهیسي د پرله پسې اوو کلونو لپاره د وخت په پوهنتونو کي د نړۍ ترټولو غوره پوهنتون وو.
که څه هم د اکسفورډ پوهنتون د رامنځ ته کېدو دقیقه نیټه نه ده معلومه، خو د تاریخونو پر بنسټ شاوخوا یوولسمي پیړۍ ته ورګرځي. ویل کېږي چې په ۱۲۰۹ زیږدیز کال کي د دې ښار د پوهانو او اوسېدونکو ترمنځ شخړه رامنځ ته سوه، چي له امله یې د اکسفورډ یو شمېر پوهان په شمال ختیځ کي د کیمبرج ښارګوټي ته وتښتېدل، او هلته یې د کیمبرج پوهنتون چي د اکسفورډ پوهنتون سیال ګڼل کیږي د بنسټ ډبره کښېښودل. یاد دوه پوهنتونونه د انګلستان او نړۍ د تر ټولو غوره او معتبرو پوهنتونونو څخه شمیرل کیږي.

د ګارډین ورځپاڼي او د ټایمز په درجه بندي کي اکسفورډ دا وخت د غوره پوهنتون په نوم ځای لري. 

د اکسفورډ پوهنتون د برتانیا یو له څیړنیزو پوهنتونونو څخه دی چې د رسل ګروپ، کمپرا ګروپ، د پرمختللو اروپایی پوهنتونونو شبکه او د اروپایی څیړنو پوهنتونونو لیګ (LERU) ترڅنګ د یوروپیم سازمان اصلي غړی دی.